Chandhok a világbajnokság tizenegyedik futamáig, a németnagydíjig versenyzett, ezután a csapat tesztpilótája, Jamamoto Szakon váltotta fel, aki a brit nagydíjhétvégén Bruno Senna ülését vehette át. Szingapúrban, Brazíliában és Abu Dzabiban pedig a csapat másik tesztpilótája, Christian Klien kapott lehetőséget Jamamoto helyén. A csapat legjobb eredménye egy 14. hely volt Chandhok révén az ausztráliai futamon, ami így a konstruktőri bajnokság 11. helyét jelentette a csapatnak megelőzve a Virgin Racinget.